اقلیتی امور کی وزارتت
نئی روشنی اسکیم پر خرچ کیا گیا بجٹ
نئی دلّی ،20 دسمبر/ اقلیتی امور کے مرکزی وزیر جناب مختار عباس نقوی نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ اسکیم کا مقصد 6 نوٹیفائیڈ اقلیتی برادریوں سے تعلق رکھنے والی خواتین کو علم ، آلات اور تکنیک فراہم کرنا ہے تاکہ خواتین کی لیڈر شپ کے فروغ کے ساتھ ، اِن خواتین میں اعتماد بحال کرکے با اختیار بنایا جا سکے ۔ یہ ایک تربیتی پروگرام ہے ، جو 18 سے 65 سال کی عمر تک کی خواتین کو صحت اور صفائی ستھرائی ، خواتین کے قانونی حقوق ، مالی خواندگی ، ڈجیٹل خواندگی ، سووچھ بھارت ، لائف اسکل اور سماجی و معاشرتی تبدیلی کی حمایت جیسے شعبوں میں تربیت فراہم کی جاتی ہے ۔ اسکیم کے بارے میں مخصوص تفصیلات  پر دستیاب ہیں ۔ 15-2014 ء سے اب تک ، اس اسکیم کے تحت 3.37 لاکھ خواتین فیض حاصل کر چکی ہیں ۔
خواتین کی لیڈر شپ کے فروغ کی خاطر نئی روشنی اسکیم کے تحت مختص کئے گئے بجٹ اور خرچ کئے گئے بجٹ میں سال 17-2016 ء میں بالترتیب 1500 لاکھ روپئے اور 1472 لاکھ ؛ 18-2017 ء میں 1700 لاکھ اور 1519 لاکھ ؛ 19-2018 ء میں 1700 لاکھ اور 1383 لاکھ ؛ 20-2019 ء میں 1000 لاکھ اور 710 لاکھ اور 21-2020 ء کے لئے 600 لاکھ اور 600 لاکھ روپئے مختص کئے گئے اور خرچ کئے گئے ۔
حکومت اقلیتی خواتین ، خاص طور پر اقتصادی طور پر کمزور اور محروم طبقے سے تعلق رکھنے والی خواتین کی فلاح و بہبود اور انہیں اوپراٹھانے کے لئے مختلف اسکیمیں نافذ کر رہی ہے ، جس میں بیٹی بچاؤ - بیٹی پڑھاؤ یوجنا ، پردھان منتری اجولا یوجنا  ، وَن اسٹاپ سینٹر اسکیم ، خواتین ہیلپ لائن اسکیم ، پردھان منتری جَن آروگیہ یوجنا  ، پردھان منتری مُدرا یوجنا  ، پردھان منتری کسان سمان ندھی  ، پردھان منتری آواس یوجنا  وغیرہ شامل ہیں ۔
اس کے علاوہ ، اقلیتی امور کی وزارت کےتحت مولانا آزاد ایجوکیشن فاؤنڈیشن  نویں سے بارہویں جماعت تک تعلیم حاصل کرنے والی ہونہار اقلیتی لڑکیوں کے لئے بیگم حضرت محل نیشنل اسکالر شپ اسکیم نافذ کر رہی ہے ۔ یہ اسکیم ، خاص طور پر طالبات کے لئے ہی ہے ۔
قومی اقلیتی ترقیاتی اور فائنانس کارپوریشن  مہیلا سمردھی یوجنا نافذ کرتی ہے ، جس میں خواتین کے لئے ساز گار سرگرمیوں میں خواتین گروپوں کو ہنر مندی کے فروغ کی تربیت فراہم کی جاتی ہے ۔
اس کے علاوہ ، وزارت 6 نوٹیفائیڈ اقلیتی برادریوں کے لئے مختلف تعلیمی اور اقتصادی طور پر با اختیار بنانے اور ہنر مندی کے فروغ کی اسکیمیں نافذ کرتی ہے ، جس کے تحت کم از کم 30 فی صد سیٹیں خواتین امید واروں کے لئے مختص کی گئی ہیں ۔
15-2014 ء سے نیشنل اسکالر شپ پورٹل  اور ٖڈائریکٹ بینفیٹ ٹرانسفر  کے ذریعے 5.1 کروڑسے زیادہ وظائف دیئے گئے ہیں ، جن میں 52 فی صد سے زیادہ فیض پانے والی خواتین ہیں ۔
15-2014 ء سے ، وزارت کے ذریعے چلائے جانے والے ہنر مندی کے فروغ کے مختلف تربیتی پروگراموں کے تحت 3.74 لاکھ خواتین نے فیض حاصل کیا ہے ۔
اس کے علاوہ ، اقلیتی امور کی وزارت ملک میں اقلیتوں کی زیادہ آبادی والے 1300 علاقوں میں پردھان منتری جن وکاس کاریہ کرم  نافذ کر رہی ہے ، جس کا مقصد ایسے علاقوں میں رہنے والے عوام کو بنیادی سہولیات کی بہتر فراہمی اور معیارِ زندگی کو بہتر بنانا ہے ۔ پی ایم جے وی کے کے تحت ترجیحی شعبوں میں تعلیم ، صحت ، ہنر مندی کا فروغ اور خواتین پر مرکوز پروجیکٹ شامل ہیں ۔ یہ اسکیم پروجیکٹوں کی ترجیح کے مطابق خواتین کے لئے مخصوص سہولیات جیسے لڑکیوں کے اسکول ، لڑکیوں کے ہاسٹل ، لڑکیوں کے رہائشی اسکول ، لڑکیوں کے کالج ، لڑکیوں کے لئے آئی ٹی آئی اور کام کرنے والی خواتین کے ہاسٹل وغیرہ شامل ہیں ۔اعداد و شمار میں ، وہ فیض پانے والے بھی شامل ہیں ، جنہیں سال 22-2021 ء میں وظیفہ دیا جائے گا اور اس کے لئے بجٹ مختص کیا جا چکا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14551
(Visitor Counter : 65